شدات شرطة “فينيكس” الأمريكية ، واحد الممرض خدام فعيادة ، ووجهت ليه تهمة الاعتداء الجنسي على مريضة فعمرها 29 عام، بعدما ولادات هاذ الأخيرة على الرغم من أنها طايحة كومة هادي 10 سنين بحسب ما جاء ف”بي بي سي”. وأشارت الشرطة أن الجاني سميتو “ناثان ساذرلاند” وفعمرو 36 عام، وهو رب أسرة وعندو وليدات، خدام فعيادة ‘هاسيندا’ للرعاية الصحية، وجاء هاذ الإعتقال بعدما خضع لاختبار حمض نووي، وتبين أنه كيتطابق مع الطفل ، وتوجهو ليه اتهامات بالاغتصاب، وإساءة معاملة شخص بالغ وتعريض حياتو للخطر. وقالو الموظفين فالعيادة أنهم مكتاشفوش حمل المريضة لي كتعاني من “إعاقات ذهنية كبيرة” من مرحلة الطفولة، حتى دخلات فمرحلة المخاض، وتم طردو من الخدمة بعدما تشد ، كما أن الرئيس التنفيذي ديال العيادة قدم إستقالتو. 
فرملي تشد بعدما إغتاصب مريضة طايحة كومة وتسبب فحملها وولادتها